Chess.com

Chess.com ialah pelayan catur Internet, laman sesawang berita dan laman web rangkaian sosial. Laman sesawang ini mempunyai model freemium di mana beberapa ciri disediakan secara percuma, dan ciri yang lain khas untuk akaun yang berlanggan. Catur dalam talian secara langsung boleh dimainkan menentang pengguna lain dalam kawalan masa harian, pantas, blitz atau peluru, dengan beberapa varian catur juga disediakan. Enjin catur, analisis komputer, teka-teki catur dan sumber pengajaran juga disediakan.

Salah satu platform catur terbesar di dunia, dengan mencecah 100 juta pengguna pada 16 Disember 2022, Chess.com telah menganjurkan kejohanan dalam talian termasuk Titled Tuesdays, PRO Chess League, Kejohanan Catur Laju, PogChamps, Online Chess Olympiads dan acara komputer lawan komputer.

 Sejarah 
Domain Chess.com pada asalnya ditubuhkan pada tahun 1995 oleh Aficionado, sebuah syarikat yang berpusat di Berkeley, California, untuk menjual perisian pengajaran catur yang dinamakan "Chess Mentor". Kemudian, pada tahun 2005, usahawan Internet, Erik Allebest dan rakan kongsi, Jarom ("Jay") Severson, yang bertemu semasa sarjana muda di Universiti Brigham Young, membeli nama domain itu dan menubuhkan pasukan pembangun perisian, membangunkan semula laman sesawang itu sebagai portal catur. Laman web ini kemudiannya dilancarkan semula pada tahun 2007"Chess.com: A Social Networking Site For. dengan kempen dan promosi yang heboh di media sosial.

2 tahun kemudian, Chess.com memperoleh laman web rangkaian sosial catur yang serupa, chesspark.com. Pada Oktober 2013, Chess.com juga memperoleh laman web berita catur yang berpusat di Amsterdam, chessvibes.com. Laman berita ini, yang ditubuhkan dan dikendalikan oleh wartawan catur Peter Doggers dari Belanda, terus mengulaskan kejohanan catur dalam persekitaran digital.

Laman web ini mencapai kejayaan pada tahun 2014, apabila diumumkan bahawa lebih satu bilion permainan langsung telah dimainkan di laman web tersebut, termasuk 100 juta permainan koresponden. Pada Januari 2016, Chess.com mengumumkan pembaikpulihan antara mukanya (dinamakan 'v3'). Laman web tersebut memperkenalkan ciri baharu termasuk analisis komputer terhadap permainan, dan varian catur crazyhouse, catur tiga cek, <i>king of the hill</i>, chess960 dan bughouse. Chess.com mengecapi satu lagi pencapaian pada Jun 2017, kerana permainan ke-2,147,483,647 (= 231-1) telah dimainkan, menyebabkan aplikasi iOS chess.com berhenti berfungsi untuk mereka yang mempunyai peranti Apple 32-bit. Ini berlaku kerana masalah limpahan integer yang mana bilangannya terlalu besar untuk diwakili dalam bilangan bit storan yang digunakan.

Pada Mei 2018, Chess.com memperolehi enjin catur komersial, Komodo yang dinilai dengan 3300+ Elo, yang berada di kedudukan ke-3 di belakang enjin Stockfish dan Houdini pada masa itu. Sempena itu, pasukan Komodo mengumumkan penambahan kaedah probabilistik pembelajaran mesin carian pokok Monte Carlo, kaedah sama yang digunakan oleh projek catur baru seperti AlphaZero dan Leela Chess Zero.

Pada November 2020, Chess.com memperoleh hak untuk menyiarkan Kejohanan Catur Dunia 2021, yang disiarkan pada platform penstriman langsung, Twitch.

Sebagai respons kepada krisis Rusia-Ukraine pada 2022, Chess.com menerbitkan dua artikel yang mengkritik pencerobohan Rusia ke atas Ukraine 2022, dan menggantikan bendera Rusia dengan pautan ke artikel ini. Sejurus itu, Chess.com telah diharamkan dan disekat di Rusia. Laman web itu menyekat Sergey Karjakin, grandmaster Rusia (dahulunya Ukraine), atas sokongannya terhadap pencerobohan itu, dan Karjakin pula menyokong penyekatan Rusia bagi laman web itu.

Pada September 2022, Chess.com terlibat dalam kontroversi mengenai penipuan dalam permainan catur profesional. Sebuah kontroversi tercetus dengan tuduhan oleh grandmaster Magnus Carlsen terhadap Hans Niemann. E-mel yang bocor mendedahkan bahawa sesetengah orang menipu dalam permainan pada platform Chess.com dalam permainan yang melibatkan hadiah wang tunai dan Chess.com membuangar beberapa akaun pemain, termasuk grandmaster Maxim Dlugy, yang telah didapati menipu dalam permainan.

Pada November 2022, Kejohanan Global Chess.com telah dirasmikan dengan jumlah hadiah $1,000,000. 8 pemain yang mara dari CGC Knockout bersaing untuk memenangi dana hadiah berjumlah $500,000 dan gelaran Juara Global di peringkat akhir yang berlangsung di Toronto, Kanada . Wesley So meraih gelaran Juara Global Chess.com pertama, menewaskan Nihal Sarin pada peringkat akhir dengan mata perlawanan 4.5-1.5.

Dalam rekod terbarunya, Chess.com diumumkan mempunyai lebih daripada 100,000,000 ahli setakat Disember 2022.https://www.chess.com/article/view/chesscom-reaches-100-million-members

Pada Januari 2023, Chess.com menambah lima bot catur "kucing" baharu, termasuk Mittens. Bot-bot ini kemudiannya dibuang dan digantikan oleh bot AI pada Februari 2023.

Baru-baru ini, disebabkan lonjakan populariti catur, pangkalan data mereka kerap ranap.https://esports.gg/news/chess/chess-com-crashes-as-it-hits-the-highest-ever-daily-active-users/

 Ciri-ciri 
Chess.com mengendalikan model perniagaan freemium: ciri-ciri utama adalah percuma tetapi yang lain terhad atau tidak tersedia dalam beberapa aspek kecuali dengan langganan.

 Langganan 
Chess.com mengendalikan model freemium yang mempunyai tiga tahap langganan berbeza, setiap satu menawarkan lebih banyak penggunaan perkhidmatan yang disediakan. Langganan boleh dibilkan secara bulanan atau tahunan. Tiga langganan tersebut merupakan Gold, Platinum dan Diamond, masing-masing berbeza dari segi harga dan perkhidmatan yang ditawarkan.

 Mainan catur 

 Kawalan Masa dan Catur Harian 
Pengguna boleh bermain dalam kawalan masa berbeza yang terbahagi kepada Rapid, Blitz, Bullet dan Daily (catur koresponden).

 Varian 
Pengguna boleh bermain beberapa varian catur popular pada pelayan langsung tersebut seperti crazyhouse, three-check, catur empat pemain, King of the Hill, chess960, atomic, Racing Kings, Duck Chess dan bughouse.

 Catur Undian 
Catur undian boleh dimainkan antara dua pasukan pemain di Chess.com. Pemain-pemain mengundi pilihan langkah seterusnya dan pergerakan undian tertinggi akan dimainkan. Catur undian mengikut kawalan masa harian dan pemain juga dibenarkan melihat undian pemain lain.

 Komputer 
Chess.com membolehkan pemain bermain menentang komputer. Berserta dengan komputer standard, terdapat juga banyak komputer lain yang mewakili penstrim catur popular dan pemain catur bertaraf dunia. Satu enjin sedemikian merupakan Mittens, yang menjadi popular pada tahun 2023.

 Teka-teki 
Chess.com mempunyai pangkalan data teka-teki yang dicipta secara manual (tidak seperti teka-teki Lichess yang diambil daripada permainan). Semasa ini, terdapat kira-kira 600,000 teka-teki dalam pangkalan data mereka. Pemain mendapat penilaian berdasarkan prestasi dan kelajuan mereka dalam menyelesaikan teka-teki. Chess.con juga menawarkan mod teka-teki khas lain seperti pecutan teka-teki (Puzzle Rush) dan perlawanan teka-teki (Puzzle Battle). Setiap hari, satu teka-teki dipilih sebagai teka-teki harian yang boleh dimainkan terus dari Laman Utama.

 Pecutan teka-teki 
Pecutan teka-teki (Puzzle Rush) ialah mod teka-teki khas di mana pemain perlu menyelesaikan seberapa banyak teka-teki yang mereka boleh dalam tempoh masa yang dipilih. Jika pemain salah menyelesaikan 3 teka-teki, pecutan teka-teki mereka tamat.

 Perlawanan teka-teki 
Perlawanan teka-teki (Puzzle Battle) ialah satu lagi mod khas teka-teki di mana pemain berlawan dengan pemain lain untuk menyelesaikan paling banyak teka-teki dalam masa 3 minit yang diberikan. Jika pemain salah menyelesaikan 3 teka-teki, mereka tidak dapat menyelesaikan sebarang teka-teki lagi. Sesiapa yang menyelesaikan teka-teki yang paling banyak ialah pemenang dan penilaian pemain berubah.

 Pelajaran 
Chess.com mempunyai ciri unik iaitu  pengajaran catur. Pelajaran-pelajaran tersebut mempunyai video yang menerangkan topik dan cabaran seperti teka-teki mengenai topik yang dijelaskan dalam video. Penyumbang boleh mencipta pelajaran tetapi terdapat pelajaran yang dicipta oleh pasukan teras chess.com.

 Berita 
Chess.com juga mempunyai bahagian berita di mana wartawan melaporkan ulasan kejohanan besar catur di seluruh dunia serta keputusan kejohanan utama chess.com seperti Kejohanan Catur Pantas.

Ciri lebihan termasuk forum catur, artikel-artikel, muat turun, pangkalan data pembukaan catur, pasukan-pasukan, siaran langsung,  latihan dalam talian dan pangkalan data permainan yang mengandungi lebih 2 juta permainan.

Syarikat tersebut menerbitkan berbilang artikel mengenai pelbagai topik mengenai catur, termasuk strategi catur, teori pembukaan dan sejarah catur. Penyumbang tetap termasuk Gregory Serper, Bruce Pandolfini, Sam Shankland, Dan Heisman, Jeremy Silman, Simon Williams, Daniel Naroditsky, Natalia Pogonina dan Daniel Rensch.

Chess.com mempunyai polisi terhadap penggunaan enjin catur dalam semua bentuk permainan, kecuali jika "dinyatakan dibenarkan (seperti kejohanan komputer)". Laman web tersebut menggunakan algoritma dan data statistik untuk menangkap pemain yang menggunakan enjin dalam permainan dan menangkap ramai pemain setiap hari, serta menggaji enam orang moderator untuk mengelakkan penipuan.Waldstein, David (March 15, 2020). 

 Anak syarikat 

 ChessKid.com 
Chess.com juga mengendalikan laman web anak syarikat chesskid.com untuk pemain catur dari semua peringkat umur. ChessKid memfokuskan pada persekitaran yang mesra kanak-kanak, bertujuan untuk membimbing meningkatkan penilaian catur, dari pemula hingga pemain kelab. Laman web ini juga mempunyai program penjagaan di mana ibu bapa dan jurulatih berkuasa boleh memerhati kemajuan kanak-kanak dari semasa ke semasa, untuk melihat statistik tentang kemajuan mereka dalam taktik atau berapa banyak video yang mereka tonton supaya penjaga mereka boleh memberi galakan dan petua tentang cara untuk menambah baik. ChessKid tidak ada pengiklanan.

ChessKid.com telah menjalankan kejohanan dalam talian tahunan yang dipanggil CONIC (ChessKid Online National Invitational Championship), sejak 2012 yang diiktiraf oleh Persekutuan Catur Amerika Syarikat. Menurut David Petty, penganjur acara tersebut pada 2013,

Terjemahan:

ChessKid telah menandakan perjanjian dan membuat perkongsian dengan persatuan-persatuan catur untuk menyediakan kelebihan pendidikan catur kepada kanak-kanak di sekolah. Pada tahun 2014, sebagai tempoh percubaan, semua pendaftaran ke ICA (Illinois Chess Association) disertakan langganan ahli emas percuma untuk ChessKid."ICA Offers Free ChessKid Gold Upgrade to K-12 Members".  Chess.com juga mempunyai perkongsian jangka panjang dengan NTCA (North Texas Chess Academy) yang memberikan kanak-kanak peluang untuk belajar dengan pengajar dalam talian. 

 Play Magnus Group 
Pada Ogos 2022, Play Magnus Group menerima tawaran untuk dibeli oleh Chess.com dengan harga 800 juta kr (AS$80 juta). Play Magnus Group memiliki jenama dan perniagaan termasuk pelayan catur chess24, aplikasi mudah alih Play Magnus, Champions Chess Tour dan laman web penambahbaikan tahap catur Chessable. Pada 16 Disember 2022, pengambilalihan telah dilaksanakan secara rasmi. Menurut Dot Esports, Play Magnus Group tidak dapat membuat "keuntungan yang lestari" pada apa-apa selain Chessable, dan gabungan itu meninggalkan "tiada pesaing catur lain" kecuali Lichess, yang bebas dan sumber terbuka. 

 Kejohanan dan acara 

 Kejohanan Catur Pantas 
Chess.com telah menganjurkan Kejohanan Catur Pantas (Speed Chess Championship) secara tahunan sejak 2016, melibatkan kejohanan penyingkiran tunggal yang menampilkan beberapa pemain terbaik dunia. Nakamura telah memenangi lima kejuaraan, manakala Carlsen telah memenangi dua.
 Pemenang Tempat kedua Markah akhir Dana Hadiah 2016  Magnus Carlsen Hikaru Nakamura 14.5–10.5 $40,000 2017  Magnus Carlsen Hikaru Nakamura 18–9 $50,000 2018  Hikaru Nakamura Wesley So 15.5–12.5 $55,000 2019  Hikaru Nakamura Wesley So 19.5–14.5 $50,000 2020  Hikaru Nakamura Maxime Vachier-Lagrave 18.5–12.5 $100,000 2021  Hikaru Nakamura Wesley So 23–8 $100,000 2022  Hikaru Nakamura Magnus Carlsen 14.5–13.5 $100,000

 Liga Catur Amerika Syarikat 

Liga Catur Amerika Syarikat (US Chess League/USCL) merupakan liga catur kebangsaan seluruh negara di Amerika Syarikat antara 2005 dan 2016. Chess.com menganjurkan acara itu pada 2013.

 Liga Catur PRO 

Liga Catur PRO (Professional Rapid Online (PRO) Chess League) adalah hasil daripada Liga Catur AS menukar nama dan formatnya, dengan kawalan masa yang lebih pantas dan fokus pada fleksibiliti membentuk dan mengurus pasukan. Chess.com telah menganjurkan PCL dua kali bermula pada 2017, mempunyai siri biasa dan siri musim panas.
 Pemenang Tempat kedua Markah akhir 2017  St. Louis Arch Bishops Norway Gnomes 9 - 7 2018  Armenia Eagles Chengdu Pandas 12 - 11 2019  St. Louis Arch Bishops Baden-Baden Snowballs 10 - 6 2020 St. Louis Arch Bishops Kanada Chessbrahs/Chengdu Pandas

 Titled Tuesdays 
Titled Tuesdays merupakan kejohanan catur blitz 3+1 sistem Swiss 11 pusingan yang dianjurkan pada setiap hari Selasa. Peserta grandmaster termasuk Hikaru Nakamura, Maxime Vachier-Lagrave, Alexander Grischuk, Dmitry Andreikin, Wesley So dan Fabiano Caruana. Acara pertama telah diadakan pada 28 Oktober 2014, dengan dana hadiah $500 dan dimenangi oleh Baadur Jobava. Dana hadiah ditingkatkan secara beransur-ansur kepada $5000 setiap minggu. GM Hikaru Nakamura telah memenangi acara terbanyak dengan (setakat September 2022) sejumlah 35 kemenangan kejohanan sejak Oktober 2020, diikuti oleh GM Dmitry Andreikin dan Jeffery Xiong dengan 9 kemenangan. Magnus Carlsen telah memenangi tiga daripada acara di mana dia telah menyertai setakat 2017.

Pada Jun 2018, Chess.com mengadakan versi khas kejohanan tersebut di mana pemenang akan dapat menyertai Isle of Man International yang mempunyai dana hadiah sebanyak £144,000. GM Iran Pouria Darini telah memenangi acara itu.

 Death Matches 
Death Matches telah diperkenalkan pada Januari 2012. Mereka menampilkan pemain bertajuk mengambil bahagian dalam satu siri permainan blitz dalam tempoh 3 jam tanpa henti (5 minit, 3 minit dan 1 minit, semuanya dengan kenaikan satu saat). Telah diadakan 38 deathmatch, peserta termasuk grandmaster Hikaru Nakamura, Dmitry Andreikin, Maxime Vachier-Lagrave, Lê Quang Liêm, Wesley So, Fabiano Caruana, Judit Polgár dan Nigel Short.

 Kejohanan Komputer Catur Chess.com 
Pada November 2017, Chess.com mengadakan kejohanan terbuka, yang dipanggil Kejohanan Komputer Catur Chess.com (Chess.com Computer Chess Championship (CCCC, kemudiannya CCC)), dengan sepuluh enjin catur terkuat, dengan hadiah wang $2,500. Dua enjin teratas bersaing dalam kejohanan "Superfinale" antara dua finalis tersebut - Stockfish dan Houdini. Dalam Superfinal 20 pusingan itu, Stockfish menang melawan Houdini dengan skor 10.5-9.5. Lima perlawanan ditentukan, manakala 15 selebihnya berakhir dengan keputusan seri. Daripada permainan yang ditentukan, tiga perlawanan dimenangi oleh Stockfish, dan dua oleh Houdini.

Pada Ogos 2018, laman web tersebut mengumumkan bahawa Kejohanan Komputer Catur Chess.com telah dikembalikan, kali ini sebagai kejohanan tanpa henti untuk enjin catur.+Acara UtamaAcaraTahunKawalan MasaPemenangTempat keduaRujukanComputer Chess Championship201715+2Stockfish (1)HoudiniPete Cilento (November 18, 2017). Pete Cilento (November 18, 2018). CCC 1: Rapid Rumble201815+5Stockfish (2)HoudiniCCC 2: Blitz Battle20185+2Stockfish (3)KomodoCCC 3: Rapid Redux201930+5Stockfish (4)Leela Chess ZeroCCC 4: Bullet Brawl20191+2Stockfish (5)Leela Chess ZeroCCC 5: Escalation201910+5Stockfish (6)Leela Chess ZeroCCC 6: Winter Classic201910+10Stockfish (7)Leela Chess ZeroCCC 7: Blitz Bonanza20195+2Leela Chess Zero (1)StockfishCCC 8: Deep Dive201915+5Stockfish (8)Leela Chess ZeroCCC 9: The Gauntlet20195+2, 10+5Stockfish (9)LeelensteinCCC 10: Double Digits201910+3Leelenstein (1)StockfishCCC 11201930+5Leela Chess Zero (2)StockfishCCC 12: Bullet Madness!20201+1Leela Chess Zero (3)LeelensteinCCC 13: Heptagonal20205+5Leela Chess Zero (4)StockfishCCC 14202015+5, 5+2, 1+1Leela Chess Zero (5)LeelensteinCCC Blitz 202020205+5Stockfish (10)Leela Chess ZeroCCC Rapid 2021202115+3Stockfish (11)Leela Chess ZeroCCC Blitz 202120215+5Stockfish (12)Leela Chess ZeroCCC Chess 960 Blitz20215+5Stockfish (13)DragonCCC 16: Rapid202115+3Stockfish (14)Leela Chess ZeroCCC 16: Bullet20212+1Stockfish (15)DragonCCC 16: Blitz20225+5Stockfish (16)DragonCCC 17: Rapid202215+3Stockfish (17)DragonCCC 17: Bullet20222+1Stockfish (18)DragonCCC 17: Blitz20225+5Stockfish (19)Leela Chess ZeroCCC 18: Rapid202215+3Stockfish (20)Leela Chess ZeroCCC 19: Blitz20225+5Stockfish (21)Dragon+TambahanAcaraTahunKawalan MasaPemenangTempat keduaRujukanCPU Blitz Madness20203+2Stockfishversi lama StockfishTrillion-Node Throwdown III2020150+5StockfishLeela Chess Zero atas CPUNo-Castle II20205+2Stockfishversi lama StockfishBullet Chess is Fun20202+1StockfishLeela Chess ZeroCheckmate in 420203+2StockfishLeela Chess ZeroOdds Ladder20203+2StockfishLeela Chess ZeroMerry Queen Sac20202+1StockfishStoofvleesBudapest Bullet20202+1Leela Chess ZeroStockfishKing Gambit Madness20215+5StockfishLeela Chess ZeroDrawkiller Update Party20212+1StockfishLeela Chess ZeroTo Castle Or Not To Castle II20213+2StockfishLeela Chess ZeroEco Mega-Match 2 (part 1)20211+1StockfishLeela Chess ZeroEco Mega-Match 2 (part 2)20211+1StockfishLeela Chess ZeroCaro-Kann Special20215+2StockfishLeela Chess ZeroKing's Indian Defense Special202110+2Leela Chess ZeroStockfishDutch Defense Special202110+2StockfishLeela Chess ZeroEvans Gambit Madness202110+2Leela Chess ZeroStockfishSicilian Najdorf Special202110+2StockfishDragonBelgian Stew20212+1StockfishLeela Chess ZeroSaragossa20212+1Leela Chess ZeroStockfishDouble Bongcloud, Rapid202110+2Leela Chess ZeroStockfishThe Hillbilly Attack202110+2Leela Chess ZeroDragonRomantic Openings: Danish Gambit Accepted20213+2StockfishDragonRomantic Openings: Evans Gambit Accepted20213+2StockfishLeela Chess ZeroRomantic Openings: Urusov Gambit Accepted20215+2StockfishDragonRomantic Openings: Blackmar-Diemer Gambit20215+2StockfishDragonRomantic Openings: Stafford Gambit20211+2Leela Chess ZeroStockfishRomantic Openings: Calabrese Countergambit20215+2StockfishLeela Chess ZeroRomantic Openings: Traxler Counterattack20215+2Leela Chess ZeroStockfishNo Black Castling20225+5StockfishDragonDraw Killer202215+5StockfishLeela Chess ZeroRomantic Openings: Wing Gambit20225+2StockfishLeela Chess Zero

 PogChamps 

Chess.com telah menganjurkan PogChamps, kejohanan amatur dalam talian yang menampilkan penstrim Twitch, sejak 2020. PogChamps pertama menampilkan penstrim yang terkenal termasuk xQcOW, MoistCr1TiKaL, Ludwig Ahgren dan forsen. Peserta baharu yang terkenal daripada PogChamps 2 termasuk itsHafu dan Hafþór Júlíus Björnsson. PogChamps 3, bermula pada Februari 2021, menampilkan rangkaian personaliti dan selebriti Internet yang lebih meluas, dengan pesaing baharu termasuk MrBeast, Neekolul, Myth, Pokimane, pelakon Rainn Wilson dan penyanyi rap Logic.

 Lihat juga 

 Senarai pelayan catur Internet
 Kejohanan Enjin Catur Teratas

 Rujukan 

 Pautan luar 


 ChessKid.com
Kategori:Perkhidmatan permainan video atas talian
Kategori:Laman web pelbagai bahasa
Kategori:Pelayan catur Internet
Kategori:Catur
Kategori:Catur di Amerika Syarikat
Kategori:Pangkalan data catur
Kategori:Laman web rangkaian sosial Amerika
Kategori:Perisian Android (sistem operasi)